Kerajaan Ireland

Kerajaan Ireland (, ; kemudiannya ) merupakan sebuah kerajaan pelanggan England dan kemudiannya Great Britain yang wujud dari tahun 1542 sehingga 1800. Ia diperintah raja-raja England dan kemudiannya Great Britain dalam suatu penyatuan persendirian bersama kerajaan lain milik raja-raja itu. Kerajaan ini ditadbir dari Istana Dublin secara kecilan dan diwakili seorang wizurai (Lord Deputy, kemudiannya Lord Lieutenant). Ia mempunyai badan (Parlimen Ireland) dan sistem perundangan, lapisan bangsawan, serta agama rasmi (Gereja Ireland bermazhab Protestan) yang tersendiri.

Kerajaan ini diwujudkan pada asal sebagai suatu kawasan yang dipertuankan raja Ireland (Lordship) berikutan serangan Inggeris-Norman ke atas Ireland pada tahun 1177. Pengaruh raja England ke atas Ireland mula mengecil pada tahun 1500-an di mana kekuasaan ke atas pulau ini dimabil alih oleh ketua-ketua puak (tánaiste, kata jamak: tánaistí). Pertabalan Henry VIII sebagai Raja Ireland memulakan penaklukan ke atas pulau itu yang berlarutan sehingga tahun 1600-an, yang trut melibatkan perampasan tanah daripada orang asal Ireland serta pendudukan tanah tersebut oleh puak pendatang dari Britain.

Kerajaan ini dibubarkan setelah pelulusan Akta-Akta Kesatuan 1800 (Acts of Union 1800) oleh Parlimen kerajaan itu sendiri.

Zaman Tudor

Zaman Stuart

Penghapusan kerajaan
Pemberontakan Ireland 1798 serta kerjasama pihak pemberontak dengan Perancis, musuh ketat United Kingdom, membawa kepada penggabungan Ireland ke dalam Kesatuan Britain Raya secara formal dengan pelaksanaan Akta-Akta Kesatuan 1800 (Acts of Union 1800) lalu membentuk Kerajaan Bersatu Britain Raya dan Ireland (United Kingdom of Great Britain and Ireland) serta memansuhkan Parlimen tempatan Ireland. Pelaksanaan ini ditarik balik pada 1937 selepas terbentuknya Republik Ireland namun Raja atau Ratu Britain masih merupakan pemerintah secara de juresehingga tahun 1949.

Rujukan

 Negara pulau
 Kerajaan England